Grad Ivanec, kojeg zastupa gradonačelnik (ime i prezime), (adresa), (OIB), kao Davatelj financijske potpore (u daljnjem tekstu: Grad Ivanec)

i

(Naziv korisnika), (adresa), (OIB), (ime i prezime osobe ovlaštene za zastupanje) (u daljnjem tekstu: Korisnik), zaključili su sljedeći

**UGOVOR br. \_\_/2023**

**o financiranju programa Javnih potreba u Gradu Ivancu za 2023. g.**

Članak 1.

Na temelju provedenog Javnog poziva za predlaganje programa/projekata javnih potreba Grada Ivanca za 2023. godinu iz sredstava Proračuna Grada Ivanca KLASA:, URBROJ: od \_\_\_\_\_\_\_\_\_\_2023. godine, Grad Ivanec će financirati program ***„Naziv programa“*** kojeg provodi Korisnik.

Članak 2.

Grad Ivanec će financirati Program iz članka 1. ovog Ugovora u iznosu od **(odobren iznos)** EUR.

Sredstva se mogu koristiti isključivo za provedbu Programa sukladno uvjetima Javnog poziva te prema Opisnom obrascu Programa i Financijskom planu Programa.

Navedena sredstva će se isplatiti s proračunske pozicije (broj i naziv proračunske pozicije).

Članak 3.

Sredstva iz članka 2. ovog Ugovora bit će isplaćena na žiro račun Korisnika (IBAN korisnika i naziv banke)

Grad Ivanec isplatit će sredstva Korisniku financiranja jednokratno u roku od 15 dana od predaje Zahtjeva za isplatu iz sredstava Proračuna Grada Ivanca za 2023. godinu.

Članak 4.

Razdoblje provedbe projekta sukladno je Opisnom obrascu projekta/programa, a koji je prilog ovom Ugovoru te ne smije biti duže od 31. prosinca 2023. godine.

Članak 5.

Radi kontrole namjenskog korištenja sredstava Korisnik se obvezuje da će dostaviti izvještaj o provedbi Programa koji treba sadržavati:

a) Opisno izvješće u papirnatom obliku (ili elektroničkom obliku na CD-u)

b) Financijsko izvješće u papirnatom obliku (ili elektroničkom obliku na CD-u) uz detaljno dokumentiranje svih troškova ( preslike računa, obračuni honorara i sl.)

Izvještaji se podnose na propisanim obrascima iz Javnog poziva (Opisno izvješće realiziranog programa – Obrazac Opis i Izvještaj o potrošnji proračunskih sredstava – Obrazac Financijski izvještaj).

Korisnik podnosi izvješće o izvršenju najkasnije 60 dana nakon isteka roka predviđenog za završetak projekta, odnosno do datuma određenog za podnošenje financijskog izvješća.

Članak 6.

Grad Ivanec pridržava pravo kontinuiranog praćenja i vrednovanja izvršenja programa/projekta Korisnika iz članka 1. ovog Ugovora, te preispitivanje financija i troškova u bilo koje vrijeme trajanja sufinanciranja ili nakon završetka programa/projekta.

Grad Ivanec može neposrednu kontrolu iz prethodnog stavka ovog ugovora obaviti u prostorijama Korisnika, te o namjeri izvršenja neposredne kontrole nije dužan prethodno obavijestiti Korisnika.

Članak 7.

Korisnik ovlašćuje Grad Ivanec da radi nadzora namjenskog korištenja sredstava iz čl. 2. ovog ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Grada Ivanca u ime financijske potpore.

Članak 8.

Korisnik se obvezuje pravodobno obavijestiti Grad Ivanec o manjim i većim izmjenama Ugovora pisanim putem 30 dana prije nastale izmjene.

Manje izmjene Ugovora mogu biti:

- promjena bankovnog računa Korisnika

- promjena adrese ili drugih kontakata Korisnika

- manje promjene Programa koje ne utječu na njegov opseg i ciljeve (npr. manje promjene u

vremenskom rasporedu provedbe aktivnosti)

Manje izmjene ne zahtijevaju izradu Dodatka ugovoru.

Veće izmjene ugovora zahtijevaju izradu Dodatka ugovoru i njegovo potpisivanje od strane Grada Ivanca i Korisnika. Grad Ivanec odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Članak 9.

U svrhu jačanja organizacijskih i institucionalnih kapaciteta Korisnika je dužan pohađati edukacije, a koje organizira Davatelj financijskih sredstava sa svrhom neometane i pravilne provedbe odobrenog projekta/programa.

Članak 10.

Ako Grad Ivanec utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog ugovora ili nije izvršio program/projekt u ugovorenom roku, ako nije podnio odgovarajuća izvješća u roku i sa sadržajem određenim u članku 4. ovog ugovora ili ako Gradu Ivancu ne omogući nadzor nad namjenskim korištenjem sredstava financijske potpore iz ovog ugovora, daljnja isplata biti će obustavljena, a Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Grada Ivanca u roku od 30 dana od dana primitka pisane obavijesti Grada Ivanca o potrebi vraćanja zaprimljenih sredstava.

Članak 11.

Ukoliko Grad Ivanec utvrdi da Korisnik nije ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

Članak 12.

Korisnik se obvezuje u svim obavijestima ili publikacijama (uključujući web stranicu, plakate, letke i sl.) istaknuti naziv Grada Ivanca, njegov logo i sukladno vrsti projekta logo branda Grada Ivanca – Planinarskog grada kao institucije koja financira program/projekt koji je predmet ugovora.

Korisnik je suglasan da Grad Ivanec koristi i objavljuje dostavljene mu fotografije, video i audio zapise iz stavka 1. ovog članka u cilju promicanja javnog poziva za dodjelu financijskih sredstava i doprinosa Grada Ivanca razvoju civilnoga društva u gradu Ivancu.

Članak 13.

Grad Ivanec ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

Članak 14.

Opisni obrazac Programa (prijavnica) i Obrazac financijskog plana Programa koje je Korisnik dostavio

prijavljujući se na Javni poziv i usklađeni Financijski plan Programa, sastavni su dio ovog Ugovora.

Članak 15.

Za sve ostale ugovorne odredbe koje dopunjuju ovaj Ugovor i odnose se na opća pravila i obveze koje se primjenjuju u provedbi Programa vrijede Opći uvjeti ugovora koji će biti objavljeni na mrežnim stranicama Grada Ivanca.

Članak 16.

U slučaju da se spor u provedbi ovog ugovora između Grada Ivanca i Korisnika ne može riješiti sporazumno, spor rješava stvarno i mjesno nadležan sud.

Članak 17.

Ovaj ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Grad Ivanec.

Članak 18.

Ovaj ugovor stupa na snagu danom potpisivanja.

KLASA:

URBROJ:

 Ivanec, (datum)

GRAD IVANEC UDRUGA

Gradonačelnik (osoba ovlaštena za zastupanje)